पाएं अपने शहर की ताज़ा ख़बरें और फ्री ई-पेपरडाउनलोड करें
लुधियाना. कश्मीर नगर में मंगलवार को दिनदहाड़े एक नकाबपोश ने शिव सेना बाल ठाकरे के प्रदेश प्रधान और पार्टी प्रवक्ता आरडी पुरी पर जानलेवा हमला कर दिया। पुरी के दफ्तर के आगे बने वेटिंग हॉल से एक नकाबपोश बदमाश ने तीन फायर किए। हमले में पुरी बाल-बाल बच गए।
वारदात को अंजाम देने के बाद नकाबपोश मोटरसाइकिल से फरार हो गया। मामले का पता चलते ही कमिश्नर पुलिस ईश्वर सिंह, डीसीपी हर्ष बांसल, एसीपी सेंट्रल रमनीश चौधरी तीन थानों की फोर्स के साथ मौके पर पहुंचे। घटना स्थल से पुलिस ने गोली के 3 खोल बरामद किए हैं। पुरी के दफ्तर मे लगे सीसीटीवी कैमरों में नकाबपोश कैद हो गया।
पुलिस कमिश्नर को दिए बयान में आरडी पुरी ने बताया कि वह दोपहर करीब 2.30 बजे अपने दफ्तर में लेटे थे। अचानक ही उन्हें गोली चलने की आवाज सुनाई पड़ी। वे बेड पर ही लेटे रहे। तीनों गोलियां उनके दफ्तर में बने मंदिर में जा धंसी। मौके पर मौजूद मंजीत सिंह ने बताया कि वह निकट ही दुकान से पानी पीकर आ रहा था तो उसने फायरिंग की आवाज सुनी और देखा कि एक लाल रंग की बाइक पर नकाबपोश गऊ शाला की तरफ भाग रहा था। जबकि घटनास्थल के ठीक सामने दुकान पर बैठे गोल्डी ने पुलिस को बताया कि नकाबपोश फैक्ट्री के अंदर गया और दो मिनट में ही वापस आ गया।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn